title: 2008/824/ES: Rozhodnutie Komisie z  22. októbra 2008 , ktorým sa zriaďuje Európska skupina pre klastrovú politiku

text:
               30.10.2008

               SK

               Úradný vestník Európskej únie

               L 288/7

      ROZHODNUTIE KOMISIE

   z 22. októbra 2008,
   ktorým sa zriaďuje Európska skupina pre klastrovú politiku
   (2008/824/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 157 zmluvy sa Spoločenstvo a členské štáty poverujú úlohou zabezpečiť podmienky potrebné pre konkurencieschopnosť priemyslu Spoločenstva ako aj presadzovať lepšie využívanie priemyselného potenciálu politík inovácie, výskumu a technického rozvoja.

               (2)

               V článku 13 rozhodnutia Európskeho parlamentu a Rady 1639/2006/ES z 24. októbra 2006, ktorým sa ustanovuje rámcový program pre konkurencieschopnosť a inovácie (2007 – 2013) (1) sa členské štáty vyzývajú na podporu sektorových inovácií, zoskupení, inovačných sietí, inovačných verejno-súkromných partnerstiev a na spoluprácu s príslušnými medzinárodnými organizáciami a používanie inovačného riadenia.

               (3)

               Komisia vo svojom oznámení „Uvedenie poznatkov do praxe: Všeobecná inovačná stratégia pre EÚ“ (2) uznáva významnú úlohu klastrov pre konkurencieschopnosť a inovácie ako nástrojov, ktoré umožňujú zmenšovať rozdiely medzi podnikmi, výskumom a zdrojmi, čím sa rýchlejšie prinášajú poznatky na trh, a vyzýva na strategickú orientáciu politiky a spoluprácu.

               (4)

               Vo svojich záveroch zo 4. decembra 2006 Rada pre konkurencieschopnosť určila klastre za jednu z deviatich strategických priorít na vykonávanie európskej všeobecnej inovačnej stratégie.

               (5)

               Európska rada vo svojich záveroch zo zasadnutia 13. a 14. marca 2008 zdôraznila, že rámcové podmienky pre inovácie by sa mali lepšie koordinovať, a to okrem iného prostredníctvom lepších prepojení medzi vedou a výrobným odvetvím, prostredníctvom inovačných klastrov svetovej úrovne a rozvíjaním regionálnych klastrov a sietí.

               (6)

               Memorandum o európskych klastroch, ktoré bolo prezentované na konferencii európskeho predsedníctva o inováciách a klastroch v Štokholme 22. a 23. januára 2008 a podpísané viac ako 70 vnútroštátnymi a regionálnymi orgánmi a agentúrami, predstavuje významný krok pre ďalšiu podporu rozvoja klastrov.

               (7)

               Európske združenie klastrov, ktoré v súčasnosti združuje viac ako 70 partnerských organizácií v celej Európe, bolo prvým krokom k spolupráci v oblasti klastrovej politiky v EÚ.

               (8)

               Výbor regiónov vo svojom stanovisku o klastroch a klastrovej politike prijatom 19. júna 2008 vyzýva členské štáty, aby zriadili skupinu odborníkov na vysokej úrovni pre klastre, ktorá by mohla slúžiť ako platforma na diskusiu o implementácii všeobecného strategického rámca pre klastre.

               (9)

               V oznámení Komisie „Dosiahnutie klastrov svetovej úrovne v Európskej únii: vykonávanie všeobecnej inovačnej stratégie“ (3), sa vytvorenie Európskej skupiny pre klastrovú politiku považuje za významný krok politickej agendy na podporu klastrov celosvetovej úrovne v EÚ.

               (10)

               Je preto nevyhnutné zriadiť Európsku skupinu pre klastrovú politiku a vymedziť jej úlohy a štruktúru.

               (11)

               Na dosiahnutie uvedených cieľov potrebuje Komisia podporu zo strany tvorcov politík a odborníkov v oblasti rozvoja klastrov.

               (12)

               V rámci Európskej skupiny pre klastrovú politiku by sa mali navzájom vymieňať informácie o klastrových politikách s cieľom ďalej skúmať účinnejšie spôsoby pomoci členským štátom pri podpore vzniku klastrov svetovej úrovne v EÚ.

               (13)

               Európska skupina pre klastrovú politiku by mala pozostávať z členov na vysokej úrovni, ktorí budú mať skúsenosti a spôsobilosti v oblasti politík konkurencieschopnosti a inovácií a budú veľmi dobre rozumieť úlohe a fungovaniu klastrov pri rozvoji hospodárstva.

               (14)

               Bez toho, aby boli dotknuté ustanovenia o bezpečnosti stanovené v prílohe k rozhodnutiu Komisie 2001/844/ES, ESUO, Euratom (4), mali by sa stanoviť pravidlá poskytovania informácií členmi Európskej skupiny pre klastrovú politiku.

               (15)

               Osobné údaje týkajúce sa členov Európskej skupiny pre klastrovú politiku by sa mali zbierať, spracúvať a uverejňovať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (5).

               (16)

               Obdobie uplatňovania tohto rozhodnutia by sa malo pevne stanoviť. Komisia včas zváži účelnosť jeho predĺženia,

         ROZHODLA TAKTO:
   Článok 1
   Európska skupina pre klastrovú politiku
   Komisia týmto zriaďuje Európsku skupinu pre klastrovú politiku, ďalej len „skupina“.
   Článok 2
   Úlohy
   Skupina má tieto úlohy:

               a)

               pomôcť Komisii a členským štátom, aby lepšie chápali moderné nástroje politiky na podporu excelentnosti klastrov;

               b)

               určovať a ďalej analyzovať úspešné i neúspešné postupy na podporu klastrov a vypracúvať odporúčania na zlepšenie tvorby klastrových politík v Spoločenstve;

               c)

               posudzovať medzinárodné trendy pri vytváraní klastrov a určovať budúce výzvy pre klastrové politiky v súvislosti s globalizáciou;

               d)

               skúmať nástroje na odstraňovanie existujúcich prekážok brániacich nadnárodnej spolupráci medzi klastrami;

               e)

               analyzovať doplnkovosť medzi hlavnými politikami a finančnými nástrojmi Spoločenstva na podporu klastrov, vyvodzovať závery a vypracúvať odporúčania;

               f)

               udržiavať kontakt s Európskym združením klastrov a prípadne s ďalšími iniciatívami na podporu klastrov a klastrových politík a vychádzať z ich praktických skúseností;

               g)

               uskutočniť maximálne tri prieskumné študijné návštevy počas funkčného obdobia členov s cieľom čerpať z medzinárodných skúseností;

               h)

               spolupracovať s cieľom sprostredkovať verejnosti diskusiu a spoločné zistenia;

               i)

               poskytnúť Komisii priebežnú správu po deviatich mesiacoch od svojho zriadenia a záverečnú správu na konci svojho funkčného obdobia, v ktorej bude zhrnutý pokrok pri vykonávaní úloh a odporúčaní. Táto záverečná správa by sa mala zverejniť.

         Predseda sa zúčastňuje na príslušných konferenciách a podujatiach, na ktorých prezentuje kľúčové zistenia skupiny.
   Článok 3
   Členstvo – vymenovanie
   1.   Členov skupiny vymenuje Komisia spomedzi odborníkov na vysokej úrovni, ktorí sú spôsobilí v oblastiach podľa článku 2 a ktorí sa prihlásili v rámci výzvy na predloženie žiadostí. Zástupca Komisie môže pozvať odborníkov alebo pozorovateľov s osobitnými odbornými znalosťami, pokiaľ ide o tému uvedenú v programe rokovania, aby sa zúčastnili na rokovaniach skupiny, kedykoľvek je to vhodné.
   2.   Skupina pozostáva maximálne z 20 členov.
   3.   Členovia skupiny sa vymenúvajú na funkčné obdobie 18 mesiacov.
   4.   Členovia sa vymenúvajú osobne a radia Komisii nezávisle od vonkajších vplyvov.
   5.   Členovia skupiny svoju funkciu vykonávajú dovtedy, kým nebudú nahradení, alebo kým im neuplynie funkčné obdobie.
   6.   Za členov, ktorí už efektívne neprispievajú k rokovaniam skupiny, ktorí sa vzdali funkcie alebo ktorí nedodržiavajú podmienky stanovené v odseku 4 tohto článku alebo v článku 287 zmluvy, možno do konca ich funkčného obdobia vymenovať nástupcov.
   7.   Členovia vymenovaní na základe osobitných odborných znalostí každoročne podpisujú záväzok, že budú konať vo verejnom záujme, a vyhlásenie, v ktorom uvedú, či existujú alebo neexistujú akékoľvek záujmy, ktoré by mohli ohroziť ich objektívnosť.
   8.   Mená členov vymenovaných na základe osobitných odborných znalostí sa uverejňujú na internetovej stránke GR pre podnikanie a priemysel a v sérii C Úradného vestníka Európskej únie. Mená členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 4
   Fungovanie
   1.   Komisia vymenuje predsedu skupiny.
   2.   Informácie získané účasťou na rokovaniach skupiny nemožno voľne šíriť, ak sa Komisia domnieva, že sa týkajú dôverných otázok, bez toho, aby boli dotknuté ustanovenia o bezpečnosti stanovené v prílohe k rozhodnutiu 2001/844/ES, ESUO, Euratom.
   3.   Skupina sa zvyčajne schádza v priestoroch Komisie, podľa pravidiel a harmonogramu, ktoré určuje Komisia. Sekretárske služby pre skupinu zabezpečuje Komisia. Úradníci Komisie, ktorí sa o rokovania zaujímajú, sa môžu zúčastniť na zasadnutí skupiny.
   4.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   5.   Komisia môže uverejňovať alebo umiestňovať na internetových stránkach všetky zhrnutia, závery, čiastočné závery alebo pracovné dokumenty skupiny v pôvodnom jazyku príslušného dokumentu.
   Článok 5
   Výdavky na zasadnutia skupiny
   V súlade s ustanoveniami Komisie o náhrade pre externých odborníkov uhradí Komisia členom skupiny cestovné náklady a v prípade potreby náklady na stravu a ubytovanie vynaložené v súvislosti s činnosťou skupiny.
   Členovia skupiny nedostávajú za poskytovanie svojich služieb honorár.
   Výdavky na zasadnutia sa uhradia v rámci ročného rozpočtu, ktorý skupine pridelili príslušné útvary Komisie.
   Článok 6
   Skončenie platnosti
   Toto rozhodnutie stráca účinnosť 30. júna 2011.

      V Bruseli 22. októbra 2008

            Za Komisiu

         Günter VERHEUGEN

            podpredseda

      (1)  Ú. v. EÚ L 310, 9.11.2006, s. 15.

      (2)  KOM(2006) 502 v konečnom znení, 13.9.2006.

      (3)  KOM(2008) 652, 17.10.2008.

      (4)  Ú. v. ES L 317, 3.12.2001, s. 1.

      (5)  Ú. v. ES L 8, 12.1.2001, s. 1.

      PRÍLOHA
      Európska skupina pre klastrovú politiku
      MANDÁT
      1.   Súvislosti
      V decembri 2006 bola v rámci iniciatívy Europe INNOVA zriadená „Poradná skupina na vysokej úrovni pre klastre“, ktorej úlohou je riadiť diskusie o klastrovej politike v Európe a vypracovať program spoločných opatrení na podporu nadnárodnej spolupráce. Skupina mala vedúcu úlohu pri príprave „Memoranda o európskych klastroch“ (1), ktoré bolo prezentované na konferencii európskeho predsedníctva o inováciách a klastroch v Štokholme 22. – 23. januára 2008 a podpísané viac ako 70 vnútroštátnymi a regionálnymi orgánmi a agentúrami.
      V oznámení „Dosiahnutie klastrov svetovej úrovne v Európskej únii: vykonávanie všeobecnej inovačnej stratégie“ (2), ktoré bolo prijaté 17. 10. 2008, sa predpokladá zriadenie Európskej skupiny pre klastrovú politiku s cieľom pomôcť členským štátom rozvíjať strategickejšiu víziu na dosiahnutie kritického množstva a excelentnosti svetovej úrovne. Táto skupina nahradí existujúcu „Poradnú skupinu na vysokej úrovni pre klastre“ a zvýši svoju prestíž a viditeľnosť.
      2.   Mandát európskej skupiny pre klastrovú politiku
      Úlohou a cieľom Európskej skupiny pre klastrovú politiku je vzájomná výmena informácií o klastrových politikách s cieľom ďalej skúmať účinnejšie spôsoby pomoci členským štátom pri podpore vzniku klastrov svetovej úrovne v EÚ.
      Skupina má tieto úlohy:

                  —

                  pomôcť Komisii a členským štátom, aby lepšie chápali moderné nástroje politiky na podporu excelentnosti klastrov,

                  —

                  určovať a ďalej analyzovať úspešné i neúspešné postupy na podporu klastrov a vypracúvať odporúčania na zlepšenie tvorby klastrových politík v Spoločenstve,

                  —

                  posudzovať medzinárodné trendy pri vytváraní klastrov a určovať budúce výzvy pre klastrové politiky v súvislosti s globalizáciou,

                  —

                  skúmať nástroje na odstraňovanie existujúcich prekážok brániacich nadnárodnej spolupráci medzi klastrami,

                  —

                  analyzovať doplnkovosť medzi hlavnými politikami a finančnými nástrojmi Spoločenstva na podporu klastrov, vyvodzovať závery a vypracúvať odporúčania,

                  —

                  udržiavať kontakt s Európskym združením klastrov a prípadne s ďalšími iniciatívami na podporu klastrov a klastrových politík a vychádzať z ich praktických skúseností,

                  —

                  uskutočniť maximálne tri prieskumné študijné návštevy počas funkčného obdobia členov s cieľom čerpať z medzinárodných skúseností,

                  —

                  spolupracovať s cieľom sprostredkovať verejnosti diskusiu a spoločné zistenia,

                  —

                  poskytnúť Komisii priebežnú správu po deviatich mesiacoch od svojho zriadenia a záverečnú správu na konci celého svojho funkčného obdobia, v ktorej bude zhrnutý pokrok dosiahnutý pri vykonávaní úloh a odporúčaní. Táto záverečná správa by sa mala zverejniť.

            Predseda sa zúčastňuje na príslušných konferenciách a podujatiach, na ktorých prezentuje výsledky a kľúčové zistenia skupiny. Správy sa nebudú chápať ako odraz názorov útvarov Komisie.
      3.   Zloženie a fungovanie
      3.1.   Zloženie
      Európska skupina pre klastrovú politiku bude pozostávať z maximálne 20 členov na vysokej úrovni so skúsenosťami a odbornými znalosťami v oblasti politík konkurencieschopnosti a inovácií. Skupina bude pozostávať z členov zastupujúcich tvorcov politík na vysokej úrovni, podniky, výskumné ústavy a vysokoškolské inštitúcie.
      Zástupcovia európskych inštitúcií sa môžu zúčastňovať na zasadnutiach a činnostiach skupiny ako pozorovatelia.
      3.2.   Výzva na predloženie žiadostí o členstvo
      Skupina bude zriadená na základe otvorenej výzvy na predloženie žiadostí o členstvo, v rámci ktorej sa predložia riadne odôvodnené žiadosti o členstvo v skupine. Výber odborníkov sa uskutoční na základe týchto kritérií:

                  —

                  členovia by mali mať výbornú odbornú spôsobilosť a skúsenosti v oblasti politík konkurencieschopnosti a inovácií na úrovni regiónov, členských štátov a Spoločenstva a mali by veľmi dobre rozumieť úlohe klastrov pri rozvoji hospodárstva s cieľom zaručiť, že analýza a vypracované odporúčania budú uskutočniteľné a budú v súlade s inštitucionálnym a právnym rámcom EÚ,

                  —

                  členovia by mali mať veľké skúsenosti s európskymi záležitosťami a s prácou v medzinárodnom prostredí,

                  —

                  členovia by mali plynule ovládať angličtinu ústne aj písomne na takej úrovni, ktorá im umožní prispievať do diskusií a prípravy správ.

            K žiadostiam od zúčastnených strán by mali byť pripojené materiály preukazujúce, že navrhovaný člen spĺňa uvedené podmienky.
      Členovia skupiny sa vymenúvajú na funkčné obdobie 18 mesiacov. Ak v čase vytvorenia skupiny alebo počas jej činnosti nebude odborník k dispozícii, Komisia rozhodne o vhodnom náhradníkovi z predložených oprávnených návrhov.
      3.3.   Konečné určenie zloženia skupiny
      Komisia rozhodne o konečnom zložení skupiny na základe návrhov predložených v súvislosti s výzvou na predloženie žiadostí o členstvo.
      Komisia vyberie navrhovaných odborníkov, ktorí najlepšie spĺňajú požiadavky na odbornú spôsobilosť v oblasti mandátu skupiny, čo bude okrem iného doložené predchádzajúcimi skúsenosťami pri predkladaní alebo uskutočňovaní riešení takýchto problémov v rámci ich úradu, materskej organizácie, združenia alebo výrobného odvetvia.
      Okrem toho cieľom Komisie je na základe doručených návrhov zabezpečiť široké zemepisné pokrytie, vyváženú účasť žien a mužov a vhodné zastúpenie rôznych zúčastnených strán.
      3.4.   Predseda
      Komisia vyberie predsedu so zreteľom na to, do akej miery vybraná osoba zastupuje záujmy kľúčových zúčastnených strán, prispieva k formulovaniu/vytváraniu názorov na klastrovú politiku, pokiaľ ide o záležitosti v rámci mandátu, a disponuje požadovanou odbornou spôsobilosťou. Komisia vymenuje predsedu na funkčné obdobie 18 mesiacov.
      3.5.   Fungovanie
      Uskutočnia sa 4 stretnutia skupiny, ktoré bude viesť vymenovaný predseda. Skupine bude pomáhať sekretariát zabezpečený externým dodávateľom. Externý dodávateľ bude skupine poskytovať administratívnu pomoc vrátane organizácie stretnutí a študijných návštev, uľahčovania internej komunikácie a úhrady cestovných výdavkov a výdavkov na ubytovanie pre členov skupiny. Okrem toho sekretariát bude zodpovedný za organizáciu záverečného verejného podujatia a za zabezpečenie finalizácie a šírenia záverečnej správy. Informácie získané v rámci účasti na rokovaniach skupiny nemožno voľne šíriť, ak Komisia tvrdí, že sa týkajú dôverných otázok.
      3.6.   Funkčné obdobie skupiny
      Skupina svoju úlohu dokončí v priebehu 18 mesiacov.
      3.7.   Výdavky členov skupiny
      Komisia vyberie na základe verejnej výzvy na predloženie návrhov externého dodávateľa, ktorý bude pre skupinu zabezpečovať sekretárske služby a v rámci tejto zmluvy o poskytovaní služieb bude poskytovať úhrady cestovných nákladov a nákladov na ubytovanie členov v súvislosti s činnosťami skupiny.

         (1)  Znenie Memoranda o európskych klastroch je dostupné na http://www.proinno-europe.eu/NWEV/uploaded_documents/European_Cluster_Memorandum.pdf

         (2)  KOM(2008) 652, 17.10.2008.


title: 2007/769/ES: Rozhodnutie Komisie zo 16. novembra 2007 o vymenovaní členov Výboru vedúcich predstaviteľov inšpekcie práce na nové funkčné obdobie

text:
               29.11.2007

               SK

               Úradný vestník Európskej únie

               L 311/42

      ROZHODNUTIE KOMISIE

   zo 16. novembra 2007
   o vymenovaní členov Výboru vedúcich predstaviteľov inšpekcie práce na nové funkčné obdobie
   (2007/769/ES)
   KOMISIA EURÓPSKYCH SPOLOČENSTIEV,
   so zreteľom na rozhodnutie Komisie 95/319/ES z 12. júla 1995, ktorým sa zriaďuje Výbor vedúcich predstaviteľov inšpekcie práce (1), a najmä na jeho článok 5,
   so zreteľom na zoznam kandidátov predložený členskými štátmi,
   keďže:

               (1)

               V článku 5 ods. 1 tohto rozhodnutia sa ustanovuje, že výbor sa skladá z dvoch zástupcov z každého členského štátu.

               (2)

               V článku 5 ods. 2 uvedeného rozhodnutia sa ustanovuje, že členov výboru vymenúva Komisia na základe návrhu členských štátov.

               (3)

               V článku 5 ods. 3 uvedeného rozhodnutia sa ustanovuje, že funkčné obdobie členov výboru je tri roky a ich vymenovanie je obnoviteľné.

               (4)

               Predchádzajúce funkčné obdobie výboru sa skončilo 31. decembra 2006.

               (5)

               Úlohou Komisie je preto vymenovanie členov tohto výboru na obdobie troch rokov na základe návrhu členských štátov,

         ROZHODLA TAKTO:
   Jediný článok
   1.   Osoby uvedené v prílohe k tomuto rozhodnutiu sa vymenúvajú za členov Výboru vedúcich predstaviteľov inšpekcie práce (SLIC) na obdobie troch rokov od 1. januára 2007 do 31. decembra 2009.
   2.   Zoznam členov sa uverejní v Úradnom vestníku Európskej únie na informačné účely.

      V Bruseli 16. novembra 2007

            Za Komisiu

         Vladimír ŠPIDLA

            člen Komisie

      (1)  Ú. v. ES L 188, 9.8.1995, s. 11.

      PRÍLOHA

                  BELGICKO

                  pán Karel VAN DAMME
                  pán Michel ASEGLIO

                  BULHARSKO

                  pán Totyu MLADENOV
                  pán Veselin VESELINOV

                  ČESKÁ REPUBLIKA

                  pán Rudolf HAHN
                  pani Anežka SIXTOVÁ

                  DÁNSKO

                  pán Jens JENSEN
                  pani Annemarie KNUDSEN

                  NEMECKO

                  pán Hans-Jürgen BIENECK
                  pán Helmut DEDEN

                  ESTÓNSKO

                  pán Herko SUNTS
                  pani Katrin KAARMA

                  ÍRSKO

                  pán Michael HENRY
                  pán Peter CLAFFEY

                  GRÉCKO

                  pán Alexandros KARAGEORGIOU
                  pani Ioanna PAPAIOANNOU

                  ŠPANIELSKO

                  pán Raimundo ARAGON BOMBIN
                  pán Javier VALLEJO SANTAMARIA

                  FRANCÚZSKO

                  pán Jean BESSIERE
                  pani Christiane GIRAUD

                  TALIANSKO

                  pán Mario NOTARO
                  pán Mariano MARTONE

                  CYPRUS

                  pán Leandros NICOLAIDES
                  pán Anastasios YIANNAKI

                  LOTYŠSKO

                  pani Rita ELCE
                  pani Tatjana ZABAROVSKA

                  LITVA

                  pán Mindaugas PLUKTAS
                  pani Dalia LEGIENE

                  LUXEMBURSKO

                  pán Robert HUBERTY
                  pán Paul WEBER

                  MAĎARSKO

                  pán István PAPP
                  pán János GÁDOR

                  MALTA

                  pán Mark GAUCI
                  pán Vincent ATTARD

                  HOLANDSKO

                  pán Jaap UIJLENBROEK
                  pán Peter WEEDA

                  RAKÚSKO

                  pani Eva-Elisabeth SZYMANSKI
                  pani Gertrud BREINDL

                  POĽSKO

                  pani Bozena BORYS-SZOPA
                  pán Roman GIEDROJĆ

                  PORTUGALSKO

                  pán Paulo MORGADO DE CARVALHO
                  pán Manuel Joaquim FERREIRA MADURO ROXO

                  RUMUNSKO

                  pani Mariana BĂSUC
                  pani Silvia TRUFĂȘILĂ

                  SLOVINSKO

                  pán Borut BREZOVAR
                  pán Boris RUŽIC

                  SLOVENSKO

                  pán Andrej GMITTER
                  pani Jana GIBÓDOVÁ

                  FÍNSKO

                  pán Mikko HURMALAINEN
                  pán Jaakko ITÄKANNAS

                  ŠVÉDSKO

                  pán Bernt NILSSON
                  pán Bertil REMAEUS

                  SPOJENÉ KRÁĽOVSTVO

                  pán Justin MC CRACKEN
                  pani Sandra CALDWELL


title: Rozhodnutie Rady z 30. marca 1981 o zvýšení počtu generálnych advokátov na Súdnom dvore

text:
Dôležité právne oznámenie

|

31981D0209

Úradný vestník L 100 , 11/04/1981 S. 0021 - 0021 Fínske špeciálne vydanie: Kapitola 1 Zväzok 2 S. 0016  Španielske špeciálne vydanie: Kapitola 01 Zväzok 3 S. 0077  Švédske špeciálne vydanie: Kapitola 1 Zväzok 2 S. 0016  Portugalské špeciálne vydanie Kapitola 01 Zväzok 3 S. 0077

		Rozhodnutie Radyz 30. marca 1981o zvýšení počtu generálnych advokátov na Súdnom dvore(81/209/Euratom, ESUO, EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva uhlia a ocele a najmä na jej článok 32a,so zreteľom na Zmluvu o založení Európskeho hospodárskeho spoločenstva a najmä na jej článok 166,so zreteľom na Zmluvu o založení Európskeho spoločenstva pre atómovú energiu a najmä na jej článok 138,so zreteľom na žiadosť Súdneho dvora obsiahnutú v jeho memorande z 21. júla 1978, aby sa zvýšil počet generálnych advokátov,keďže pracovné zaťaženie Súdneho dvora odôvodňuje zvýšenie počtu generálnych advokátov na päť;keďže preto treba upraviť článok 32a prvý odsek Zmluvy o založení Európskeho spoločenstva uhlia a ocele, článok 166 prvý odsek Zmluvy o založení Európskeho hospodárskeho spoločenstva a článok 138 prvý odsek Zmluvy o založení Európskeho spoločenstva pre atómovú energiu, aby sa zvýšil počet generálnych advokátov;keďže by sa mal zmeniť a doplniť článok 32b tretí odsek Zmluvy o založení Európskeho spoločenstva uhlia a ocele, článok 167 tretí odsek Zmluvy o založení Európskeho hospodárskeho spoločenstva a článok 139 tretí odsek Zmluvy o založení Európskeho spoločenstva pre atómovú energiu, aby sa obmena týkala striedavo dvoch a troch generálnych advokátov;keďže na zabezpečenie funkčnosti uvažovaného systému obmeny treba posunúť deň, ku ktorému uplynie funkčné obdobie generálneho advokáta, ktorý bude prvýkrát menovaný na miesto vytvorené týmto rozhodnutím, na 6. októbra 1985,ROZHODLA TAKTO:Článok 1"Súdnemu dvoru pomáha päť generálnych advokátov."Článok 2"Každé tri roky dochádza k čiastočnej obmene generálnych advokátov. Obmena sa striedavo týka dvoch a troch generálnych advokátov."Článok 3Funkčné obdobie generálneho advokáta, ktorý je prvýkrát menovaný na miesto vytvorené týmto rozhodnutím, skončí 6. októbra 1985.V Bruseli 30. marca 1981Za RadupredsedaG. Braks--------------------------------------------------


title: 2011/568/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2009

text:
               27.9.2011

               SK

               Úradný vestník Európskej únie

               L 250/130

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2009
   (2011/568/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2009 spolu s odpoveďami strediska (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0106/2011),

               1.

               udeľuje riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 130.

      (2)  Ú. v. ES L 248, 16.9.2002, s. 1.

      (3)  Ú. v. ES L 39, 13.2.1975, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/131

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2009 spolu s odpoveďami strediska (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (3), a najmä na jeho článok 12a,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0106/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           poukázal na to, že stredisko znova prenieslo rozpočtové prostriedky do ďalšieho roka (25 % platobných rozpočtových prostriedkov, resp. 1 400 000 EUR),

                           —

                           zdôraznil, že táto skutočnosť poukázala na nedostatky v programovaní a monitorovaní diferencovaných rozpočtových prostriedkov na prevádzkové činnosti;

               C.

               keďže rozpočet strediska na rok 2009 predstavoval 18 530 000 EUR, čo je nárast o 1 % oproti rozpočtovému roku 2008,

      Výkonnosť

               1.

               poukazuje na potvrdenie Dvora audítorov, že ročná účtovná závierka strediska v súvislosti s rozpočtom vo výške 18 500 000 EUR verne vyjadruje jeho finančnú situáciu k 31. decembru 2009 a že transakcie a toky hotovosti strediska za rozpočtový rok 2009 sú v súlade s jeho rozpočtovými pravidlami;

               2.

               vyjadruje spokojnosť s tým, že podľa názoru Dvora audítorov sú príslušné transakcie súvisiace s ročnou účtovnou závierkou strediska za rozpočtový rok 2009 zákonne a správne; víta úmysel strediska vypracovať za rok 2011 Ganttove diagramy pre všetky hlavné operačné činnosti; pripomína stredisku, že tieto diagramy poskytujú stručný prehľad o tom, aký čas strávi každý pracovník na danom projekte, a podporujú prístup zameraný na dosahovanie výsledkov;

               3.

               blahoželá stredisku k tomu, že v roku 2009 zaviedlo systém merania výkonnosti v súvislosti so svojimi strednodobými prioritami stanovenými na obdobie rokov 2009 – 2011 a svojím ročným pracovným programom, ako aj k tomu, že zaviedlo súbor ukazovateľov výkonnosti na sledovanie dosiahnutého pokroku a meranie výstupov, výsledkov a dosahu; domnieva sa predovšetkým, že zavedenie systému merania výkonnosti pomôže stredisku riadiť a hodnotiť dosah, efektívnosť, účinnosť a relevantnosť svojej činnosti; okrem toho sa domnieva, že tento systém by mohol priniesť ďalšie zlepšenia rozpočtu zostavovaného podľa činností a dôslednejšie sledovanie platobných rozpočtových prostriedkov s cieľom predchádzať prenášaniu rozpočtových prostriedkov;

               4.

               žiada stredisko, aby v tabuľke, ktorá bude prílohou ďalšej správy Dvora audítorov, uviedlo porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených v predchádzajúcom rozpočtovom roku s cieľom umožniť orgánu udeľujúcemu absolutórium účinnejšie medziročné zhodnotenie jeho výkonnosti;

               5.

               vyjadruje záujem o činnosti, ktoré stredisko rozvíja v Nórsku a na Islande, a konštatuje, že zaviedlo plán na zosúladenie využívania príspevkov Nórska a Islandu s využívaním dotácie Únie, ktorý by sa mal vykonať do roku 2013;

      Ľudské zdroje

               6.

               konštatuje, že stredisko zaviedlo do svojich postupov prijímania zamestnancov zmeny v nadväznosti na pripomienky Dvora audítorov, ktorý vo svojej správe z roku 2009 žiadal stredisko, aby ďalej zvyšovalo transparentnosť; víta iniciatívu strediska spočívajúcu v tom, že stredisko od júna 2010 pripravuje otázky na písomné testy a pohovory pred uskutočnením predbežného výberu;

      Prenesené rozpočtové prostriedky

               7.

               poukazuje na to, že stredisko prenieslo rozpočtové prostriedky do ďalšieho roka (31 % administratívnych výdavkov – hlava II) a zrušilo platobné rozpočtové prostriedky (24 % všetkých rozpočtových prostriedkov na prevádzkové činnosti); vyzýva preto stredisko, aby sa naďalej usilovalo zlepšiť programovanie a monitorovanie a aby dôkladnejšie dodržiavalo zásadu ročnej platnosti rozpočtu;

      Riadenie rozpočtu

               8.

               žiada stredisko, aby účinnejšie dodržiavalo zásady špecifikácie a transparentnosti rozpočtu; uznáva, že stredisko v júni 2010 informovalo správnu radu o všetkých presunoch za roky 2009 a 2010 a odvtedy priebežne informuje správnu radu o presunoch a že objasnilo pravidlo 10 % uvedené v jeho nových vykonávacích pravidlách k rozpočtovým pravidlám, ktoré správna rada prijala v decembri 2010;

      Vnútorný audit

               9.

               uznáva, že stredisko zaslalo orgánu udeľujúcemu absolutórium správu, ktorú vypracoval jeho riaditeľ a v ktorej boli zhrnuté odporúčania Útvaru pre vnútorný audit (IAS), ako sa stanovuje v článku 72 ods. 5 rámcového rozpočtového nariadenia; napriek tomu však vyzýva riaditeľa strediska, aby poskytol konkrétne informácie o obsahu 15 odporúčaní z 31. decembra 2008 a 14 nových odporúčaní z 31. decembra 2009, ktoré v oboch prípadoch vydal útvar IAS;

               10.

               víta skutočnosť, že stredisko vytvorilo v roku 2009 nástroj verejného obstarávania prostredníctvom internetu s cieľom zlepšiť plánovanie a monitorovanie ročného plánu verejného obstarávania;

               11.

               konštatuje, že stredisko v roku 2009 dokončilo aktualizovaný postup pre zrušenie viazanosti rozpočtových prostriedkov s cieľom ďalej zvýšiť transparentnosť inventáru aktív; okrem toho konštatuje, že v tom istom roku stredisko začalo dokumentovať hlavné kontrolné postupy; vyzýva preto stredisko, aby informovalo orgán udeľujúci absolutórium o opatreniach prijatých v tejto súvislosti;

               12.

               víta skutočnosť, že stredisko sa stalo prvou agentúrou, ktorá v roku 2009 dobrovoľne uskutočnila pilotný audit etického rámca;

               13.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 130.

      (2)  Ú. v. ES L 248, 16.9.2002, s. 1.

      (3)  Ú. v. ES L 39, 13.2.1975, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 124.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Európskeho parlamentu (EÚ) 2015/1649 z 29. apríla 2015 o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2013

text:
               30.9.2015

               SK

               Úradný vestník Európskej únie

               L 255/212

      ROZHODNUTIE EURÓPSKEHO PARLAMENTU (EÚ) 2015/1649
      z 29. apríla 2015
      o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2013 spolu s odpoveďami centra (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória centru za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (5), a najmä na jeho článok 23,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0069/2015),

         1.

            udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 123.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 142, 30.4.2004, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2012/300/EÚ: Rozhodnutie Rady zo 7. júna 2012 , ktorým sa vymenúva rakúsky člen Európskeho hospodárskeho a sociálneho výboru

text:
               12.6.2012

               SK

               Úradný vestník Európskej únie

               L 151/32

         ROZHODNUTIE RADY
   zo 7. júna 2012,
   ktorým sa vymenúva rakúsky člen Európskeho hospodárskeho a sociálneho výboru
   (2012/300/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na návrh rakúskej vlády,
   so zreteľom na stanovisko Európskej komisie,
   keďže:

               (1)

               Rada prijala 13. septembra 2010 rozhodnutie 2010/570/EÚ, Euratom, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (1).

               (2)

               V dôsledku skončenia funkčného obdobia pána Johanna KÖLTRINGERA sa uvoľnilo miesto člena Európskeho hospodárskeho a sociálneho výboru,

         PRIJALA TOTO ROZHODNUTIE:
   Článok 1
   Dr. Ferdinand MAIER, Generalsekretär des Österreichischen Raiffeisenverbands, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2015.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. EÚ L 251, 25.9.2010, s. 8.


title: Rozhodnutie Európskeho parlamentu (EÚ) 2015/1678 z 29. apríla 2015 o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013

text:
               30.9.2015

               SK

               Úradný vestník Európskej únie

               L 255/316

      ROZHODNUTIE EURÓPSKEHO PARLAMENTU (EÚ) 2015/1678
      z 29. apríla 2015
      o účtovnej závierke Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (5), a najmä na jeho článok 33,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0099/2015),

         1.

            konštatuje, že konečná účtovná závierka Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013 sa nachádza v prílohe k správe Dvora audítorov;

         2.

            schvaľuje účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 326.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 286, 1.11.2011, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2005/68/SZBP:  Rozhodnutie Rady z 24. januára 2005, ktorým sa mení a dopĺňa rozhodnutie 2004/197/SZBP, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena)

text:
               29.1.2005

               SK

               Úradný vestník Európskej únie

               L 27/59

      ROZHODNUTIE RADY

   z 24. januára 2005,
   ktorým sa mení a dopĺňa rozhodnutie 2004/197/SZBP, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena)
   (2005/68/SZBP)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 13 ods. 3 a článok 28 ods. 3,
   keďže:

               (1)

               Dňa 23. februára 2004 Rada prijala rozhodnutie 2004/197/SZBP (1), ktoré stanovuje, že jeho prvé preskúmanie sa má uskutočniť do konca roka 2004.

               (2)

               Rada vo svojich záveroch zo 14. mája 2003 potvrdila potrebu schopnosti rýchlej reakcie najmä pre humanitárne a záchranné úlohy.

               (3)

               Vojenský výbor EÚ vo svojej správe z 3. marca 2004 podrobne definoval koncepciu rýchlej vojenskej reakcie EÚ. Ďalej definoval koncepciu bojových zoskupení EÚ 14. júna 2004.

               (4)

               Európska rada schválila 17. júna 2004 správu o Európskej bezpečnostnej a obrannej politike (EBOP), ktorá podčiarkuje, že práca na kapacitách síl rýchlej reakcie EÚ by mala napredovať s cieľom počiatočnej operačnej schopnosti do začiatku roka 2005.

               (5)

               Vzhľadom na tento vývoj by sa malo zlepšiť zálohové financovanie vojenských operácií najmä na účely operácií síl rýchlej reakcie. Nový mechanizmus zálohového financovania je preto v prvom rade určený na operácie síl rýchlej reakcie; za osobitných okolností sa však zálohový príspevok môže použiť na zálohové financovanie bežnej operácie s krátkym časovým rozdielom medzi prijatím jednotnej akcie o uskutočnení akcie a rozhodnutím o začatí operácie.

               (6)

               Rozhodnutie 2004/197/SZBP by sa preto malo zmeniť a doplniť,

         ROZHODLA TAKTO:
   Článok 1
   Rozhodnutie 2004/197/SZBP sa týmto mení a dopĺňa takto:

               1.

               Článok 25 sa nahrádza takto:
               „Článok 25
               Zálohové financovanie
               1.   V prípade vojenskej operácie síl rýchlej reakcie EÚ zaplatia prispievajúce členské štáty príspevky vo výške referenčnej sumy. Bez toho, aby bol dotknutý článok 24 ods. 4, sa platby uskutočnia, ako je uvedené nižšie.
               2.   Na účely zálohového financovania rýchlych vojenských odvetných operácií EÚ zúčastnené členské štáty:

                           a)

                           buď zaplatia zálohové príspevky do mechanizmu Athena;

                           b)

                           alebo, ak sa Rada rozhodne viesť operáciu síl rýchlej reakcie na financovaní, na ktorej sa podieľajú, zaplatia svoje príspevky na spoločné náklady tejto operácie do piatich dní po zaslaní výzvy vo výške referenčnej sumy, pokiaľ Rada nerozhodne inak.

                     3.   Osobitný výbor, ktorý sa skladá z jedného zástupcu každého z členských štátov, ktoré si zvolili platiť zálohové príspevky (ďalej len ‚zálohové členské štáty’), zriadi na uvedené účely predbežné rozpočtové prostriedky v osobitnej hlave rozpočtu. Tieto predbežné rozpočtové prostriedky sa pokryjú príspevkami, ktoré zaplatia zálohové členské štáty do 90 dní po zaslaní výzvy na zaplatenie týchto príspevkov. Avšak zálohové príspevky splatné v roku 2005 sa majú splatiť v dvoch splátkach splatných jednotlivo do 30. apríla a 30. novembra 2005.
               4.   Bez toho, aby bol dotknutý článok 24 ods. 4, príspevky splatné zálohovým členských štátom za operáciu do výšky príspevku, ktorý zaplatil do predbežných rozpočtových prostriedkov uvedených v odseku 3 tohto článku, sú splatné do 90 dní po zaslaní výzvy. Podobná suma sa môže zo zálohových príspevkov poskytnúť veliteľovi operácie.
               5.   Bez ohľadu na článok 20 sa všetky predbežné rozpočtové prostriedky uvedené v odseku 3 tohto článku, ktoré použili na operáciu, doplnia do 90 dní po zaslaní výzvy.
               6.   Bez toho, aby bol dotknutý odsek 1, každý zálohový členský štát môže za špecifických okolností oprávniť správcu, aby použil jeho zálohový príspevok na pokrytie jeho príspevku na operáciu, na ktorej sa zúčastňuje, ktorá nie je operáciou síl rýchlej reakcie. Zálohový príspevok doplní dotknutý členský štát do 90 dní od zaslania výzvy.
               7.   Bez ohľadu na článok 31 ods. 3 môže veliteľ operácie viazať a vyplácať čiastky, ktoré má k dispozícii.
               8.   Každý členský štát môže odvolať svoju voľbu tak, že to oznámi správcovi najmenej tri mesiace vopred.“

               2.

               Článok 24 ods. 6 znie po zmenách a doplneniach takto:
               „6.   Bez toho, aby boli dotknuté ostatné ustanovenia tohto rozhodnutia, príspevky sa zaplatia do 30 dní od zaslania príslušnej výzvy na zaplatenie príspevkov.“

         Článok 2
   Toto rozhodnutie nadobúda účinnosť 1. februára 2005.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 24. januára 2005

            Za Radu

            predseda

         F. BODEN

      (1)  Ú. v. EÚ L 63, 28.2.2004, s. 68.


title: Rozhodnutie Komisie zo 4. októbra 1995 o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Ruskou federáciou, na strane druhej, v mene Európskeho spoločenstva uhlia a ocele a Európskeho spoločenstva pre atómovú energiu

text:
Dôležité právne oznámenie

|

31995D0415

Úradný vestník L 247 , 13/10/1995 S. 0030 - 0031

		Rozhodnutie Komisiezo 4. októbra 1995o uzatvorení Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Ruskou federáciou, na strane druhej, v mene Európskeho spoločenstva uhlia a ocele a Európskeho spoločenstva pre atómovú energiu(95/415/Euratom, ESUO)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva uhlia a ocele a najmä na prvý odsek jej článku 95,so zreteľom na Zmluvu o založení Európskeho spoločenstva pre atómovú energiu a najmä na prvý odsek jej článku 101,keďže do nadobudnutia platnosti Dohody o partnerstve a spolupráci podpísanej v Korfu 24. júna 1994 je potrebné schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Ruskou federáciou, na strane druhej, podpísanú v Bruseli 17. júla 1995;keďže uzatvorenie dočasnej dohody je potrebné na dosiahnutie cieľov spoločenstva stanovených najmä v článkoch 2 a 3 Zmluvy o založení Európskeho spoločenstva uhlia a ocele a keďže zmluva nepredvídala všetky prípady, patriace pod toto rozhodnutie;po vypočutí Poradného výboru a so súhlasom Rady,ROZHODLA TAKTO:Článok 1Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Ruskou federáciou, na strane druhej, spolu s dvomi protokolmi a vyhláseniami sa týmto schvaľujú v mene Európskeho spoločenstva uhlia a ocele a Európskeho spoločenstva pre atómovú energiu.Texty dohody, protokolov a vyhlásení tvoria prílohu tohto rozhodnutia.Článok 2Predseda Rady podá v mene Európskeho spoločenstva uhlia a ocele a Európskeho spoločenstva pre atómovú energiu oznámenie v súlade s článkom 35 dočasnej dohody.V Bruseli 4. októbra 1995Za KomisiuJacques Santerpredseda--------------------------------------------------


title: 2007/341/ES: Rozhodnutie Rady z  19. apríla 2007 o uzatvorení Dohody medzi Európskym spoločenstvom a Ruskou federáciou o readmisii

text:
                  17.5.2007

                  SK

                  Úradný vestník Európskej únie

                  L 129/38

         ROZHODNUTIE RADY
         z 19. apríla 2007
         o uzatvorení Dohody medzi Európskym spoločenstvom a Ruskou federáciou o readmisii
         (2007/341/ES)
         RADA EURÓPSKEJ ÚNIE,
         so zreteľom na Zmluvu o založení Európskeho spoločenstva, a najmä na jej článok 63 ods. 3 písm. b) v spojení s prvou vetou prvého pododseku jej článku 300 ods. 2 a prvým pododsekom jej článku 300 ods. 3,
         so zreteľom na návrh Komisie,
         so zreteľom na stanovisko Európskeho parlamentu,
         keďže:

                     (1)

                     Komisia rokovala v mene Európskeho spoločenstva o dohode s Ruskou federáciou o readmisii.

                     (2)

                     Dohoda bola podpísaná v mene Európskeho spoločenstva 25. mája 2006 s výhradou jej možného uzatvorenia k neskoršiemu dátumu v súlade s rozhodnutím Rady prijatým 22. mája 2006.

                     (3)

                     Dohoda by sa mala schváliť.

                     (4)

                     Dohodou sa zriaďuje spoločný readmisný výbor, ktorý môže prijať svoj rokovací poriadok. V tomto prípade je vhodné ustanoviť zjednodušený postup pre prijatie pozície Spoločenstva.

                     (5)

                     V súlade s článkom 3 Protokolu o postavení Spojeného kráľovstva a Írska, pripojeného k Zmluve o Európskej únii a k Zmluve o založení Európskeho spoločenstva, Spojené kráľovstvo oznámilo svoje želanie zúčastniť sa na prijatí a uplatňovaní tohto rozhodnutia.

                     (6)

                     V súlade s článkami 1 a 2 Protokolu o postavení Spojeného kráľovstva a Írska, pripojeného k Zmluve o Európskej únii a k Zmluve o založení Európskeho spoločenstva a bez toho, aby bol dotknutý článok 4 uvedeného protokolu, Írsko sa nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.

                     (7)

                     V súlade s článkami 1 a 2 Protokolu o postavení Dánska, pripojeného k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu,

               ROZHODLA TAKTO:

            Článok 1
            Dohoda medzi Európskym spoločenstvom a Ruskou federáciou o readmisii sa týmto schvaľuje v mene Spoločenstva.
            Text dohody je pripojený k tomuto rozhodnutiu.

            Článok 2
            Predseda Rady vykoná oznámenie podľa článku 23 ods. 2 dohody (1).

            Článok 3
            Komisia, ktorej pomáhajú experti z členských štátov, zastupuje Spoločenstvo v spoločnom readmisnom výbore zriadenom článkom 19 dohody.

            Článok 4
            Komisia po porade s osobitným výborom vymenovaným Radou prijme v spoločnom readmisnom výbore pozíciu Spoločenstva, pokiaľ ide o prijatie jeho rokovacieho poriadku podľa článku 19 ods. 5 dohody.

            Článok 5
            Toto rozhodnutie sa uverejní v Úradnom vestníku Európskej únie.

            V Luxemburgu 19. apríla 2007

                  Za Radu

                  predsedníčka

               B. ZYPRIES

            (1)  Dátum nadobudnutia platnosti readmisnej dohody uverejní Generálny sekretariát Rady v Úradnom vestníku Európskej únie.


title: Rozhodnutie Politického a bezpečnostného výboru CHAD/1/2008 z  13. februára 2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike

text:
               29.2.2008

               SK

               Úradný vestník Európskej únie

               L 56/64

      ROZHODNUTIE POLITICKÉHO A BEZPEČNOSTNÉHO VÝBORU CHAD/1/2008
   z 13. februára 2008
   o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike
   (2008/172/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 tretí odsek,
   so zreteľom na jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (1) (operácia EUFOR Tchad/RCA), a najmä na jej článok 10 ods. 2,
   keďže:

               (1)

               Na žiadosť Politického a bezpečnostného výboru a v súlade so stanovením úloh zo strany Vojenského výboru Európskej únie (VVEÚ) veliteľ operácie EÚ a veliteľ vojsk EÚ viedli 9., 14. a 21. novembra 2007, 19. decembra 2007 a 11. januára 2008 konferencie o vytvorení ozbrojených síl.

               (2)

               Na základe odporúčaní veliteľa operácie EÚ a VVEÚ o príspevku Albánska by sa tento príspevok mal prijať.

               (3)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú dôsledky v oblasti obrany,

         ROZHODOL TAKTO:
   Článok 1
   Príspevky tretích štátov
   V nadväznosti na konferencie o vytvorení ozbrojených síl sa prijíma príspevok Albánska na vojenskú operáciu EÚ v Čadskej republike a Stredoafrickej republike.
   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 13. februára 2008

            Za Politický a bezpečnostný výbor

            predsedníčka

         M. IPAVIC

      (1)  Ú. v. EÚ L 279, 23.10.2007, s. 21.


title: 2008/150/ES: Rozhodnutie Rady z  12. februára 2008 o podpise v mene Európskeho spoločenstva a o predbežnom vykonávaní Dohody vo forme výmeny listov o úpravách meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel

text:
               22.2.2008

               SK

               Úradný vestník Európskej únie

               L 48/31

      ROZHODNUTIE RADY

   z 12. februára 2008
   o podpise v mene Európskeho spoločenstva a o predbežnom vykonávaní Dohody vo forme výmeny listov o úpravách meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel
   (2008/150/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2,
   so zreteľom na návrh Komisie,
   keďže:

               (1)

               Protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a výška finančného príspevku ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel, bol prijatý nariadením Rady (ES) č. 115/2006 (1)23. januára 2006.

               (2)

               Vzhľadom na široké uplatňovanie súčasnej dohody o rybolove, na snahu seychelských orgánov posilniť partnerstvo a snahu orgánov Spoločenstva harmonizovať tento protokol s ostatnými protokolmi o plavidlách na lov tuniakov obidve strany parafovali zmeny a doplnenia k súčasnému protokolu vo forme výmeny listov. Výsledky týchto dodatkov boli prevzaté vo výmene listov a týkajú sa zvýšenia referenčných množstiev, zavedenia podpory partnerstva a zmeny pomeru sumy platenej vlastníkmi plavidiel a sumy pochádzajúcej z rozpočtu Spoločenstva.

               (3)

               Na to, aby sa tieto úpravy meniace a dopĺňajúce súčasný protokol vykonávali od 18. januára 2008, je potrebné podpísať dohodu vo forme výmeny listov s výhradou jej konečného uzavretia Radou.

               (4)

               Tieto úpravy nemenia rozdelenie možnosti rybolovu medzi členské štáty,

         ROZHODLA TAKTO:
   Článok 1
   Rada v mene Spoločenstva schvaľuje podpísanie Dohody vo forme výmeny listov o úpravách meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu vo forme výmeny listov v mene Spoločenstva s výhradou jej uzavretia.
   Článok 3
   Dohodu vo forme výmeny listov Spoločenstvo predbežne vykonáva od 18. januára 2008.
   Článok 4
   Možnosti rybolovu stanovené v protokole a rozhodnuté v nariadení Rady (ES) č. 115/2006 z 23. januára 2006 sa nemenia a potvrdzuje sa toto rozdelenie:

               Kategória rybolovu

               Členský štát

               Možnosti rybolovu

               Plavidlá na lov tuniakov vlečnou sieťou

               Francúzsko

               17 plavidiel

               Španielsko

               22 plavidiel

               Taliansko

               1 plavidlo

               Plavidlá s dlhými lovnými šnúrami na lov na hladine

               Španielsko

               2 plavidlá

               Francúzsko

               5 plavidiel

               Portugalsko

               5 plavidiel

         Ak žiadosti o povolenie týchto členských štátov nevyčerpajú možnosti rybolovu stanovené v protokole, Komisia môže zvážiť žiadosti o povolenie ktoréhokoľvek iného členského štátu.

      V Bruseli 12. februára 2008

            Za Radu

            predseda

         A. BAJUK

      (1)  Ú. v. EÚ L 21, 25.1.2006, s. 1.

         DOHODA

      vo forme výmeny listov o predbežnom vykonávaní úprav meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel
      Vážený pane,
      teší ma, že vyjednávači Seychelskej republiky a Európskeho spoločenstva dospeli k dohode vo veci úprav protokolu, ktorým sa stanovujú možnosti rybolovu a finančný príspevok a prílohy k tomuto protokolu.
      Výsledok tohto rokovania, ktoré sa konalo v Bruseli 20. a 21. marca 2007, umožnil upraviť možnosti rybolovu ustanovené v protokole, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel. Zmeny a doplnenia vykonané v tomto protokole sú pripojené v prílohe. Takto upravený protokol parafovali obidve zmluvné strany 21. marca 2007. Navrhujem Vám preto súbežne pokračovať v postupoch schvaľovania a/alebo ratifikácie znenia takto zmeneného a doplneného protokolu a jeho prílohy a dodatkov v súlade s postupmi platnými v Seychelskej republike a v Európskom spoločenstve, nevyhnutnými na nadobudnutie ich platnosti.
      S cieľom neprerušiť rybolovné činnosti plavidiel Spoločenstva v seychelských vodách a s odkazom na protokol revidovaný 21. marca 2007, ktorým sa na obdobie od 18. januára 2008 do 17. januára 2011 stanovujú možnosti rybolovu a finančný príspevok, mám tú česť informovať Vás, že vláda Seychelskej republiky je pripravená predbežne vykonávať tento revidovaný protokol od 18. januára 2008, kým nenadobudne platnosť v súlade s článkom 13 protokolu, a pod podmienkou, že Európske spoločenstvo je pripravené konať rovnako.
      V tomto prípade sa platba takto upraveného finančného príspevku stanoveného v článku 2 revidovaného protokolu samozrejme uskutoční po tom, ako si obidve strany navzájom oznámia ukončenie konaní nevyhnutných na nadobudnutie platnosti takto revidovaného protokolu a jeho prílohy.
      Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním.
      Prijmite, prosím, výraz mojej najhlbšej úcty.

            Za vládu Seychelskej republiky

      Vážený pane,
      mám tú česť potvrdiť dnešným dátumom prijatie Vášho listu tohto znenia:

         „… teší ma, že vyjednávači Seychelskej republiky a Európskeho spoločenstva dospeli k dohode vo veci úprav protokolu, ktorým sa stanovujú možnosti rybolovu a finančný príspevok a prílohy k tomuto protokolu.
         Výsledok tohto rokovania, ktoré sa konalo v Bruseli 20. a 21. marca 2007, umožnil upraviť možnosti rybolovu ustanovené v protokole, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel. Zmeny a doplnenia vykonané v tomto protokole sú pripojené v prílohe. Takto upravený protokol parafovali obidve zmluvné strany 21. marca 2007. Navrhujem Vám preto súbežne pokračovať v postupoch schvaľovania a/alebo ratifikácie znenia takto zmeneného a doplneného protokolu a jeho prílohy a dodatkov v súlade s postupmi platnými v Seychelskej republike a v Európskom spoločenstve, nevyhnutnými na nadobudnutie ich platnosti.
         S cieľom neprerušiť rybolovné činnosti plavidiel Spoločenstva v seychelských vodách a s odkazom na protokol revidovaný 21. marca 2007, ktorým sa na obdobie od 18. januára 2008 do 17. januára 2011 stanovujú možnosti rybolovu a finančný príspevok, mám tú česť informovať Vás, že vláda Seychelskej republiky je pripravená predbežne vykonávať tento revidovaný protokol od 18. januára 2008, kým nenadobudne platnosť v súlade s článkom 13 protokolu, a pod podmienkou, že Európske spoločenstvo je pripravené konať rovnako.
         V tomto prípade sa platba takto upraveného finančného príspevku stanoveného v článku 2 revidovaného protokolu samozrejme uskutoční po tom, ako si obidve strany navzájom oznámia ukončenie konaní nevyhnutných na nadobudnutie platnosti takto revidovaného protokolu a jeho prílohy.
         Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním.“

      Mám tú česť potvrdiť Vám, že Európske spoločenstvo súhlasí s týmto predbežným vykonávaním.
      Prijmite, prosím, výraz mojej najhlbšej úcty.

            Za Spoločenstvo

         PRÍLOHA
         Zmeny a doplnenia protokolu, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok ustanovené v Dohode medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel
         Článok 2 protokolu sa nahrádza takto:

            „Článok 2
            Finančný príspevok – platobné podmienky
            1.   V období uvedenom v článku 1 finančný príspevok uvedený v článku 7 dohody predstavuje 24 750 000 EUR. Počínajúc 18. januárom 2008 dochádza k zmene finančného príspevku, ktorý je stanovený na 28 440 000 EUR na celé obdobie uplatňovania protokolu.
            2.   Odsek 1 sa uplatňuje s výhradou ustanovení článkov 4, 5, 6, 7 a 8 tohto protokolu.
            3.   Spoločenstvo vypláca finančný príspevok uvedený v odseku 1 v hodnote 4 125 000 EUR ročne počas prvých troch rokov uplatňovania tohto protokolu. Počínajúc 18. januárom 2008 bude Spoločenstvo vyplácať finančný príspevok uvedený v odseku 1 v hodnote 5 355 000 EUR ročne. Finančný príspevok, ktorý sa uplatňuje od 18. januára 2008, sa skladá zo sumy 4 095 000 EUR ročne zodpovedajúcej referenčnému množstvu 63 000 ton ročne na jednej strane a z osobitnej sumy vo výške 1 260 000 EUR ročne určenej na podporu a uplatňovanie politiky v odvetví rybného hospodárstva na Seychelách na strane druhej. Táto osobitná suma je neoddeliteľnou súčasťou jednotného finančného príspevku stanoveného v článku 7 dohody.
            4.   Ak celková hmotnosť úlovku tuniakov plavidlami Spoločenstva v seychelských vodách prekročí za rok 63 000 ton, ročný finančný príspevok sa zvýši o 65 EUR za každú ďalšiu tonu úlovku. Celková ročná čiastka, ktorú má Spoločenstvo vyplatiť, však nemôže presiahnuť dvojnásobok sumy uvedenej v odseku 3 (10 710 000 EUR). Ak množstvá úlovkov plavidiel Spoločenstva presahujú množstvá zodpovedajúce dvojnásobku celkovej ročnej sumy, dlžná suma za množstvo presahujúce tento limit sa vyplatí nasledujúci rok.
            5.   Platba sa v prvom roku uskutoční najneskôr 30. septembra 2005, v štvrtom roku 30. septembra 2008 a v nasledujúcich rokoch najneskôr vo výročný deň protokolu.
            6.   S výhradou ustanovení článku 7 podlieha použitie tohto finančného príspevku výlučnej právomoci seychelských orgánov.
            7.   Finančný príspevok sa vyplatí na jediný účet Štátnej pokladnice otvorený v Centrálnej banke Seychel. Číslo účtu spresnia seychelské orgány.“

         Článok 7 protokolu sa nahrádza takto:

            „Článok 7
            Podpora zodpovedného a trvalo udržateľného rybolovuv seychelských vodách
            1.   Minimálne 56 % finančného príspevku vyplácaného každoročne počínajúc 18. januárom 2008 a uvedeného v článku 2 ods. 3 sa vyčlení na definovanie a implementáciu sektorovej politiky rybolovu na Seychelách s cieľom rozvíjať zodpovedný a trvalo udržateľný rybolov v ich vodách. Tento príspevok sa využije podľa cieľov, na ktorých sa obe strany spoločne dohodnú, a podľa súvisiaceho ročného a viacročného plánovania na ich dosiahnutie.“

         Pododseky 2, 3, 4 a 5 ostávajú bez zmeny.
         Zmeny a doplnenia prílohy k protokolu
         PODMIENKY VYKONÁVANIA RYBOLOVU PLAVIDLAMI SPOLOČENSTVA V SEYCHELSKÝCH VODÁCH
         Kapitola I – Žiadosť o povolenie a vydávanie povolení sa nahrádza takto:

            „KAPITOLA I
            ŽIADOSŤ O POVOLENIE A VYDÁVANIE POVOLENÍ
            ODDIEL 1
            Vydávanie povolení

                        1. až 10.

                        ostávajú bez zmeny.

                        11.

                        Na žiadosť Európskeho spoločenstva, ak sa dokáže vyššia moc, sa však povolenie plavidla môže bez ďalších poplatkov na zvyšné obdobie jeho platnosti nahradiť novým povolením pre iné plavidlo podobné prvému. Ak však hrubá registrovaná tonáž (BRT) náhradného plavidla presahuje tonáž nahrádzaného plavidla, rozdiel v poplatkoch sa zaplatí pro rata temporis.

                        12. až 14.

                        ostávajú bez zmeny.

                  ODDIEL 2
            Podmienky povolenia – povinné poplatky a preddavky

                        1.

                        Povolenia majú platnosť jeden rok a sú obnoviteľné.

                        2.

                        Počínajúc 18. januárom 2008 je povinný poplatok stanovený na 35 EUR za tonu úlovku v seychelských vodách.

                        3.

                        Povolenia sa vydávajú po zaplatení paušálnych súm príslušným vnútroštátnym orgánom:

                                    —

                                    21 000 EUR za každé plavidlo na lov tuniakov vlečnou sieťou, čo zodpovedá povinným poplatkom za 600 ton tuniakov a tuniakovitých druhov ulovených ročne v seychelských vodách,

                                    —

                                    4 200 EUR za každé plavidlo s dlhými lovnými šnúrami na lov na hladine nad 250 BRT, čo zodpovedá povinným poplatkom za 120 ton tuniakov a tuniakovitých druhov ulovených ročne v seychelských vodách,

                                    —

                                    3 150 EUR za každé plavidlo s dlhými lovnými šnúrami na lov na hladine maximálne do 250 BRT, čo zodpovedá povinným poplatkom za 90 ton tuniakov a tuniakovitých druhov ulovených ročne v seychelských vodách.

                        4.

                        Bez zmeny.

                        5.

                        Bez zmeny.

                        6.

                        Ak majitelia plavidiel nesúhlasia so zúčtovaním predloženým seychelskými orgánmi pre rybolov (SOR), môžu sa obrátiť na vedecké inštitúty oprávnené preverovať údaje o úlovkoch, ako napríklad IRD (Institut de recherche pour le développement – Výskumný inštitút pre rozvoj), IEO (Instituto Español de Oceanografía – Španielsky oceánografický inštitút) a IPIMAR (Instituto de Investigação das Pescas e do Mar – Portugalský inštitút námorného výskumu), a následne prediskutovať so seychelskými orgánmi, ktoré o tom informujú Komisiu, vyhotovenie záverečného zúčtovania do 31. mája bežného roka. Ak majitelia plavidiel nepredložia k tomuto dátumu svoje pripomienky, vyhlásenie seychelských orgánov pre rybolov sa považuje za konečné a platné.

                        7.

                        Bez zmeny.

                        8.

                        Bez zmeny.

                        9.

                        Bez zmeny.“

         Kapitola VI – Pozorovatelia sa nahrádza takto:

            „KAPITOLA VI
            POZOROVATELIA

                        1.

                        Plavidlá oprávnené loviť ryby v seychelských vodách vezmú na základe dohody na palubu pozorovateľov vymenovaných príslušnou regionálnou organizáciou rybolovu na základe súhlasu zúčastnených strán. V prípade, že takíto pozorovatelia nie sú vymenovaní, vezmú na palubu pozorovateľov, ktorých určia Seychely na základe uvedených podmienok.

                        1.1. až 14.

                        Bez zmeny.“


title: Rozhodnutie Rady (EÚ) 2016/949 zo 6. júna 2016 o podpise Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej na účely zohľadnenia pristúpenia Chorvátskej republiky k Európskej únii, v mene Únie a jej členských štátov

text:
               16.6.2016

               SK

               Úradný vestník Európskej únie

               L 159/1

         ROZHODNUTIE RADY (EÚ) 2016/949
   zo 6. júna 2016
   o podpise Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej na účely zohľadnenia pristúpenia Chorvátskej republiky k Európskej únii, v mene Únie a jej členských štátov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s článkom 218 ods. 5,
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   keďže:

               (1)

               Podľa článku 6 ods. 2 Aktu o pristúpení Chorvátskej republiky sa pristúpenie Chorvátskej republiky k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej má dohodnúť uzavretím protokolu k dohode. Podľa článku 6 ods. 2 aktu o pristúpení sa má na takéto pristúpenie použiť zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (2)

               Dňa 14. septembra 2012 Rada poverila Komisiu, aby začala rokovania s dotknutými tretími krajinami. Rokovania s Mongolskom sa úspešne ukončili verbálnou nótou z 2. decembra 2014.

               (3)

               Protokol by sa mal podpísať s výhradou jeho uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej na účely zohľadnenia pristúpenia Chorvátskej republiky k Európskej únii (1), s výhradou uzavretia protokolu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 6. júna 2016

            Za Radu

            predseda

         H.G.J. KAMP

      (1)  Text protokolu sa uverejní spolu s rozhodnutím o jeho uzavretí.


title: 2008/779/ES,Euratom: Rozhodnutie Rady zo 6. októbra 2008 , ktorým sa vymenúva nový člen Komisie Európskych spoločenstiev

text:
               8.10.2008

               SK

               Úradný vestník Európskej únie

               L 267/31

      ROZHODNUTIE RADY

   zo 6. októbra 2008,
   ktorým sa vymenúva nový člen Komisie Európskych spoločenstiev
   (2008/779/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 215 druhý pododsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 128 druhý pododsek,
   keďže:
   Peter MANDELSON listom z 3. októbra 2008 odstúpil z funkcie člena Komisie. Je potrebné ho nahradiť na zvyšok jeho funkčného obdobia,
   PRIJALA TOTO ROZHODNUTIE:
   Článok 1
   Za členku Komisie sa na obdobie od 6. októbra 2008 do 31. októbra 2009 vymenúva barónka Margaret Catherine ASHTON OF UPHOLLAND.
   Článok 2
   Toto rozhodnutie nadobúda účinnosť 6. októbra 2008.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 6. októbra 2008

            Za Radu

            predsedníčka

         C. LAGARDE


title: Rozhodnutie Dozorného úradu EZVO č. 303/14/COL z 15. júla 2014, ktorým sa Nórsku povoľuje výnimka z niektorých spoločných pravidiel leteckej bezpečnosti podľa článku 14 ods. 6 aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] [2015/1945]

text:
               29.10.2015

               SK

               Úradný vestník Európskej únie

               L 283/18

         ROZHODNUTIE DOZORNÉHO ÚRADU EZVO
   č. 303/14/COL
   z 15. júla 2014,
   ktorým sa Nórsku povoľuje výnimka z niektorých spoločných pravidiel leteckej bezpečnosti podľa článku 14 ods. 6 aktu uvedeného v bode 66n prílohy XIII k Dohode o Európskom hospodárskom priestore [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien] [2015/1945]
   DOZORNÝ ÚRAD EZVO,

      so zreteľom na článok 14 ods. 6 a 7 aktu uvedeného v bode 66n prílohy XIII k Dohode o EHP upravenej rozhodnutím Spoločného výboru EHP č. 163/2011 z 19. decembra 2011,
      nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien,
      a so zreteľom na článok FCL.740.A prílohy I k aktu uvedenému v bode 66ne prílohy XIII k Dohode o EHP upravenej rozhodnutím Spoločného výboru EHP č. 146/2013 z 15. júla 2013,
      nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008, v znení zmien,
      obidva akty upravené na účely Dohody o EHP protokolom 1 k dohode,

   so zreteľom na stanovisko výboru EZVO pre dopravu doručené 28. marca 2014,
   keďže:

               (1)

               Nórsko požiadalo o uplatnenie určitej výnimky zo spoločných pravidiel leteckej bezpečnosti, ktoré sú uvedené v pravidlách vykonávania nariadenia (ES) č. 216/2008.

               (2)

               Podľa článku 14 ods. 7 uvedeného nariadenia v upravenom znení Dozorný úrad EZVO na základe odporúčaní Európskej agentúry pre bezpečnosť letectva posúdil potrebu požadovanej výnimky a úroveň ochrany, ktorá z nej vyplýva. Úrad dospel k záveru, že pokiaľ sa splnia určité podmienky, bude zabezpečená úroveň ochrany na rovnocennej úrovni, ktorá by sa dosiahla uplatnením spoločných pravidiel leteckej bezpečnosti. Posúdenie výnimky a podmienky jej uplatnenia sú opísané v prílohe k tomuto rozhodnutiu, ktorým sa výnimka povoľuje.

               (3)

               Podľa článku 14 ods. 7 nariadenia (ES) č. 216/2008 v upravenom znení sa výnimka udelená jednému členskému štátu oznámi všetkým členským štátom, ktoré sú tiež oprávnené uplatňovať túto výnimku.

               (4)

               Podľa článku 1 rozhodnutia Spoločného výboru EHP č. 163/2011 z 19. decembra 2011 a podľa bodu 3 písm. a) a e) jeho prílohy sa výrazom „členský (-é) štát(-y)“ rozumejú okrem jeho významu v zmysle nariadenia aj štáty EZVO a Európska komisia informuje o takomto rozhodnutí, ktoré dostane od Dozorného úradu EZVO, členské štáty EÚ.

               (5)

               Toto rozhodnutie by sa preto malo oznámiť všetkým štátom EZVO a Európskej komisii, aby o ňom mohla informovať členské štáty EÚ.

               (6)

               Opis výnimky, ako aj súvisiace podmienky by mali ostatným členským štátom v zmysle nariadenia (ES) č. 216/2008 v upravenom znení umožniť uplatňovať príslušné opatrenie, ak sa nachádzajú v rovnakej situácii, a to bez toho, aby od Dozorného úradu EZVO alebo Komisie museli žiadať ďalšie schválenie. Členské štáty by však mali v zmysle nariadenia (ES) č. 216/2008 v upravenom znení uplatnenie výnimiek oznámiť, keďže môžu mať účinky mimo daného štátu.

               (7)

               Opatrenia stanovené v tomto rozhodnutí sú v súlade so stanoviskom výboru EZVO pre dopravu,

         PRIJAL TOTO ROZHODNUTIE:
   Článok 1
   Nórsko sa smie odchýliť od požiadaviek článku FCL.740.A prílohy (časť FCL) k nariadeniu (EÚ) č. 1178/2011 v znení zmien v zmysle prílohy I k tomuto rozhodnutiu.
   Článok 2
   Všetky štáty EZVO smú v zmysle nariadenia (ES) č. 216/2008 v upravenom znení uplatňovať tie isté opatrenia uvedené v článku 1 v zmysle prílohy k tomuto rozhodnutiu, a to pod podmienkou splnenia oznamovacej povinnosti stanovenej v článku 14 ods. 6 nariadenia (ES) č. 216/2008 v upravenom znení.
   Článok 3
   Toto rozhodnutie je určené Nórsku. Iba anglické znenie je autentické.
   Článok 4
   Toto rozhodnutie sa oznámi Islandu, Lichtenštajnsku, Nórsku a Európskej komisii.

      V Bruseli 15. júla 2014

            Za Dozorný úrad EZVO

         Helga JÓNSDÓTTIR

            členka kolégia

         Xavier LEWIS

            riaditeľ

      PRÍLOHA

         VÝNIMKA Z NARIADENIA KOMISIE (EÚ) č. 1178/2011
          (1)
         UDELENÁ NÓRSKEMU KRÁĽOVSTVU, POKIAĽ IDE O STANOVENÉ LETOVÉ HODINY PRE URČITÉ KVALIFIKAČNÉ KATEGÓRIE NA TRIEDU

      1.   OPIS ŽIADOSTI
      V článku FCL.740.A písm. b) prílohy I (časť FCL) k nariadeniu (EÚ) č. 1178/2011 sa uvádza:

                     „b)

                     Predĺženie platnosti kvalifikačných kategórií na triedu jednopilotných jednomotorových letúnov.

                                 1.

                                 Kvalifikačné kategórie na triedu jednomotorových piestových letúnov a kvalifikačné kategórie na turistické motorové klzáky (TMG). Žiadateľ o predĺženie platnosti kvalifikačných kategórií na triedu jednopilotných jednomotorových piestových letúnov alebo kvalifikačných kategórií na triedu turistických motorových klzákov (TMG):

                                             i)

                                             v období troch mesiacov bezprostredne predchádzajúcich dátumu uplynutia platnosti kvalifikačnej kategórie úspešne absolvuje preskúšanie odbornej spôsobilosti v súlade s dodatkom 9 k tejto časti v príslušnej triede so skúšajúcim alebo

                                             ii)

                                             v období 12 mesiacov predchádzajúcich dátumu uplynutia platnosti kvalifikačnej kategórie absolvuje 12 hodín letu v príslušnej triede vrátane:

                                                         —

                                                         6 hodín vo funkcii veliaceho pilota (PIC),

                                                         —

                                                         12 vzletov a 12 pristátí a

                                                         —

                                                         cvičný let s letovým inštruktorom (FI) alebo inštruktorom kvalifikačnej kategórie na triedu (CRI) trvajúci najmenej 1 hodinu. Tento let sa netýka žiadateľov, ktorí v súvislosti s kvalifikačnou kategóriou na triedu alebo typovou kvalifikačnou kategóriou úspešne absolvovali preskúšanie odbornej spôsobilosti alebo praktickú skúšku na letúne ľubovoľnej inej triedy alebo typu.

                                 2.

                                 Ak sú žiadatelia držiteľmi aj kvalifikačnej kategórie na triedu jednomotorových piestových letúnov (pozemných), aj kvalifikačnej kategórie na turistické motorové klzáky, môžu splniť podmienky uvedené v bode 1 v ktorejkoľvek z týchto tried a dosiahnu predĺženie platnosti oboch kvalifikačných kategórií.

                                 3.

                                 Jednopilotné jednomotorové turbovrtuľové letúny. Žiadatelia o predĺženie platnosti kvalifikačných kategórií na triedu jednomotorových turbovrtuľových letúnov v období troch mesiacov predchádzajúcich dátumu uplynutia platnosti kvalifikačnej kategórie absolvujú preskúšanie odbornej spôsobilosti v príslušnej triede so skúšajúcim v súlade s dodatkom 9 k tejto časti.“

      Listom zo 6. decembra 2013 vláda Nórskeho kráľovstva (ďalej len „Nórsko“) oznámila Dozornému úradu EZVO (ďalej len „dozorný úrad“) a Európskej agentúre pre bezpečnosť letectva (ďalej len „agentúra“) svoj zámer získať výnimku z tohto ustanovenia nariadenia (EÚ) č. 1178/2011 na základe článku 14 ods. 6 nariadenia (ES) č. 216/2008 v znení zmien (2).
      2.   POSÚDENIE ŽIADOSTI
      2.1.   Potreba

      Dozorný úrad považuje za vhodné umožniť vzájomné započítavanie stanovených letových hodín v letúnoch, ktoré patria do klasifikačnej kategórie na triedu pozemných a vodných jednomotorových piestových letúnov, na účely predĺženia platnosti oboch kvalifikačných kategórií z dôvodu „praxe“. V nariadení (EÚ) č. 1178/2011 sa takáto situácia nerieši ani sa v ňom nestanovujú jasné pravidlá pre pilotov obojživelných letúnov, čím sa vytvára zbytočná záťaž pre držiteľov preukazov spôsobilosti.
      2.2.   Rovnocennosť úrovne ochrany

      Na preukázanie potreby výnimky z príslušného pravidla Nórsko uviedlo nasledujúce dôvody: Na riadenie jednomotorového piestového letúna musí mať pilot vo svojom preukaze spôsobilosti podľa časti FCL uvedenú platnú kvalifikačnú kategóriu na triedu jednomotorových piestových letúnov (SEP). Časť FCL obsahuje ustanovenia týkajúce sa dvoch kvalifikačných kategórií na triedu SEP: kvalifikačnej kategórie na triedu pozemných SEP (s kolesovým alebo lyžovým podvozkom) a kvalifikačnej kategórie na triedu vodných SEP (s člnovým trupom alebo plavákmi). Časť FCL však neobsahuje žiadne osobitné ustanovenie týkajúce sa obojživelných letúnov (t. j. letúnov, ktoré môžu zmeniť počas letu konfiguráciu pre pozemné alebo vodné operácie). Okrem toho pilot, ktorý si želá predĺžiť platnosť oprávnení spojených s akoukoľvek kvalifikačnou kategóriou na triedu SEP, musí splniť požiadavky článku FCL.740.A písm. b) prílohy I (časť FCL) k nariadeniu (EÚ) č. 1178/2011.
      Nórsko tiež uviedlo, že sa už pripúšťa, aby sa na predĺženie platnosti oboch uvedených kvalifikačných kategórií na triedu používali obojživelné letúny prevádzkované na účely splnenia požiadaviek v pozemnej alebo vodnej konfigurácii. Vlastnosti letúna počas letových hodín na trati sú v prípade obojživelného letúna rovnaké. Líšia sa len počas fázy rolovania, vzletu a pristávania. V ustanoveniach bodu FCL.740.A písm. b) ods. 2 sa už uznáva, že na základe praxe, ktorú pilot získa buď na (pozemných) SEP, alebo turistických motorových klzákoch (TMG), je možné predĺžiť platnosť kvalifikačných kategórií na triedu SEP aj TMG. Požiadavky by mali zohľadňovať to, v čom sa kategórie zhodujú a v čom sa líšia.
      Agentúra po preskúmaní žiadosti o výnimku súhlasila s tým, že požiadavka, aby pilot s oboma kvalifikačnými kategóriami na triedu splnil všetky požiadavky na prax v lietaní stanovené v článku FCL.740.A písm. b) na pozemnom aj vodnom letúne, nie je potrebná a držiteľa preukazu spôsobilosti veľmi zaťažuje.
      Agentúra tiež poznamenala, že v rámci prebiehajúcej normotvornej úlohy FCL.002 už bola zmena ustanovenia článku FCL.740A písm. b) navrhnutá, a to tak, aby sa do neho zapracovalo predlžovanie platnosti na základe praxe v prípade pilotov, ktorí sú držiteľmi kvalifikačnej kategórie na triedu pozemných aj vodných SEP.
      Vo svojom odporúčaní pre uplatňovanie článku 14 ods. 6 nariadenia (ES) č. 216/2008 preto agentúra dospela k záveru, že úroveň ochrany zostane v nórskom návrhu zachovaná.
      3.   OPIS VÝNIMKY
      Navrhovaná výnimka z ustanovenia článku FCL.740.A písm. b) prílohy I (časť FCL) k nariadeniu (EÚ) č. 1178/2011 má pilotom, ktorí absolvovali letové hodiny vo funkcii veliteľa v jednej kategórii, umožniť započítanie piatich zo šiestich požadovaných hodín aj do druhej kategórie.
      Ustanovenia článku FCL.740.A písm. b) ods. 3 prílohy I (časť FCL) k nariadeniu (EÚ) č. 1178/2011 sa tak majú uplatňovať v znení doplnenom o tento pododsek:

                     „3.

                     Ak je žiadateľ držiteľom kvalifikačnej kategórie na triedu pozemných jednomotorových piestových letúnov aj kvalifikačnej kategórie na triedu vodných jednomotorových piestových letúnov, môže splniť požiadavky uvedené v článku FCL. 740 písm. b) ods. 1 bodu ii) na predĺženie platnosti oboch kvalifikačných kategórií tak, že v priebehu 12 mesiacov pred dátumom uplynutia platnosti kvalifikačnej kategórie absolvuje 12 hodín letu v jednomotorových piestových letúnoch, pričom tieto letové hodiny musia zahŕňať:

                                 —

                                 6 hodín vo funkcii veliteľa jednomotorového piestového letúna, z ktorých aspoň jedna hodina musí byť absolvovaná na pozemnom letúne alebo na obojživelnom letúne prevádzkovanom v pozemnej konfigurácii a aspoň jedna hodina musí byť absolvovaná na vodnom letúne alebo na obojživelnom letúne prevádzkovanom vo vodnej konfigurácii, a

                                 —

                                 12 vzletov a pristátí na zemi a 12 vzletov a pristátí na vode, a

                                 —

                                 cvičný let s letovým inštruktorom (FI) alebo inštruktorom kvalifikačnej kategórie na triedu (CRI) trvajúci najmenej 1 hodinu. Tento cvičný let je možné absolvovať na pozemnom, vodnom alebo obojživelnom jednomotorovom piestovom letúne. Tento let sa netýka žiadateľov, ktorí v súvislosti s kvalifikačnou kategóriou na triedu alebo typovou kvalifikačnou kategóriou úspešne absolvovali preskúšanie odbornej spôsobilosti, praktickú skúšku alebo hodnotenie spôsobilosti na letúne ľubovoľnej inej triedy alebo typu.“

      4.   PODMIENKY SÚVISIACE SO ŽIADOSŤOU O VÝNIMKU
      Táto výnimka sa vzťahuje na držiteľov preukazov spôsobilosti vydaných v súlade s prílohou I (časť FCL) k nariadeniu (EÚ) č. 1178/2011.
      5.   VŠEOBECNÁ UPLATNITEĽNOSŤ VÝNIMKY
      Všetky štáty EZVO môžu uplatniť túto výnimku za predpokladu, že podmienky uvedené v bode 4 sú splnené.

         (1)  Akt uvedený v bode 66ne prílohy XIII k Dohode o EHP [nariadenie Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008, v znení zmien], upravený na účely Dohody o EHP protokolom 1 k dohode.

         (2)  Akt uvedený v bode 66n prílohy XIII k Dohode o EHP [nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES, v znení zmien], upravený na účely Dohody o EHP protokolom 1 k dohode.


title: 2010/610/SZBP: Rozhodnutie Politického a bezpečnostného výboru EUSEC/2/2010 z  8. októbra 2010 o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)

text:
               9.10.2010

               SK

               Úradný vestník Európskej únie

               L 266/61

         ROZHODNUTIE POLITICKÉHO A BEZPEČNOSTNÉHO VÝBORU EUSEC/2/2010
   z 8. októbra 2010
   o vymenovaní vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo)
   (2010/610/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na rozhodnutie Rady 2010/565/SZBP z 21. septembra 2010 o poradnej a pomocnej misii Európskej únie v oblasti reformy sektora bezpečnosti v Konžskej demokratickej republike (EUSEC RD Congo) (1), a najmä na jej článok 8,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže podľa článku 8 rozhodnutia 2010/565/SZBP Rada poverila Politický a bezpečnostný výbor (PBV) okrem iného prijímať ďalšie rozhodnutia v súvislosti s vymenovaním vedúceho misie,
   PRIJALA TOTO ROZHODNUTIE:
   Článok 1
   Pán António MARTINS sa týmto vymenúva za vedúceho poradnej a pomocnej misie Európskej únie v oblasti reformy sektora bezpečnosti v Konžskej demokratickej republike (EUSEC RD Congo).
   Článok 2
   Toto rozhodnutie nadobúda účinnosť 1. októbra 2010.

      V Bruseli 8. októbra 2010

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 248, 22.9.2010, s. 59.


title: 2011/287/EÚ: Rozhodnutie Rady z  13. mája 2011 , o pozícii, ktorú má Európska únia zaujať v rámci Generálnej rady Svetovej obchodnej organizácie k pristúpeniu Vanuatskej republiky k Svetovej obchodnej organizácii

text:
               19.5.2011

               SK

               Úradný vestník Európskej únie

               L 132/14

         ROZHODNUTIE RADY
   z 13. mája 2011,
   o pozícii, ktorú má Európska únia zaujať v rámci Generálnej rady Svetovej obchodnej organizácie k pristúpeniu Vanuatskej republiky k Svetovej obchodnej organizácii
   (2011/287/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Vláda Vanuatskej republiky podala 7. júla 1995 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.

               (2)

               Pracovná skupina pre vstup Vanuatskej republiky bola zriadená 11. júla 1995 s cieľom dosiahnuť dohodu o podmienkach vstupu prijateľnú pre Vanuatskú republiku a všetkých členov WTO.

               (3)

               Komisia dohodla v mene Únie celý rad záväzkov týkajúcich sa otvorenia trhu zo strany Vanuatskej republiky, ktoré sú obzvlášť dôležité pre Úniu.

               (4)

               Tieto záväzky sú teraz zapracované do Protokolu o vstupe Vanuatskej republiky do WTO.

               (5)

               Očakáva sa, že vstup do WTO pozitívne a dlhodobo prispeje k procesu hospodárskej reformy a k udržateľnému rozvoju vo Vanuatskej republike.

               (6)

               Protokol o vstupe by sa preto mal schváliť.

               (7)

               V článku XII dohody o založení WTO sa stanovuje, že podmienky vstupu je potrebné schváliť medzi pristupujúcim členom a WTO a že konferencia ministrov WTO schváli podmienky vstupu zo strany WTO. V článku IV.2 dohody o založení WTO sa stanovuje, že v období medzi zasadnutiami konferencie ministrov vykonáva jej funkcie generálna rada.

               (8)

               Preto je potrebné ustanoviť pozíciu Únie v rámci generálnej rady,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Generálnej rady WTO k vstupu Vanuatskej republiky do WTO, je vstup schváliť.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. mája 2011

            Za Radu

            predseda

         MARTONYI J.